Johtokunnan esityslista 4/21.3.2012

AUTOMAATTIMETROPROJEKTIN TILANNEKATSAUS 3/2013

1. *Sopimukset*

Katsaus käsittää seuraavat Helsingin automaattimetroprojektiin liittyvät sopimukset:

* Hankintasopimus Helsingin metron automatisoinnista 11.12.2008
(Sopimus).
* Sopimus Länsimetron automatisoinnista 25.9.2009 (Länsimetrosopimus).
* Sopimus Hankintasopimuksen toteuttamisen edistämiseksi koskien Hankintasopimusta Helsingin metron automatisoinnista sekä Hankintasopimusta Länsimetron automatisoinnista 27.5.2012 (Etenemissopimus).
* Hankintasopimus Helsingin metrovarikon laajennuksen automatisoinnista 24.9.2012 (Varikkosopimus).
1. *Hankepäätökset*

Helsingin automaattimetroprojekti perustuu seuraaviin hankepäätöksiin:

* Helsingin kaupunginvaltuuston päätös 18.6.2008 Helsingin metron automatisoinnista enimmäishinnaksi 115 milj. euroa, josta 10,5 milj. euroa sidotaan rakennusindeksiin tasossa 4/2008.
* Helsingin kaupunginvaltuuston päätös 29.8.2012 metrovarikon peruskorjauksesta niin, että se sisältää myös metrovarikon automatisoinnin, 74,19 milj. euroa (RI=120,9. 2005 =100); automatisoinnin osuus on 18,135 milj.euroa.
* Länsimetron automatisointi sisältyy Länsimetron rakentamista koskevaan Hankepäätökseen 14.3.2008, jonka kokonaisenimmäishinta on 713 milj. euroa (MAKU 10/2007), mistä automatisoinnin osuus on 56 milj. euroa sisältäen junalaitteet 7,5 % eli 4,2 milj. euroa

.

Helsingin metron metrovarikon ja Länsimetron automatisoinnin kokonaishinnat ovat edellä mainittujen päätösten perusteella seuraavat:

* Helsingin metron automatisoinnin kokonaishinta on 115 milj. euroa päätösajankohdan tasossa ja indeksikorotettuna 115,7 milj. euroa (RI 1/2013).
* Länsimetron automatisoinnin kokonaishinta on 56 milj. euroa päätösajankohdan tasossa ja indeksikorotettuna 67,0 milj. euroa (MAKU 12/2012).
* Helsingin metrovarikon laajennuksen automatisoinnin enimmäishinta on 18,1 milj.euroa päätösajankohdan tasossa ja indeksikorotettuna 18,2 milj.euroa (RI 1/2013).
1. *Projektin toimitussisältö*

Projektin toimitussisältö (Helsingin metron automatisointi) muodostuu mm. seuraavista Projektiin kuuluvista keskeisistä toimitusosuuksista (Sopimuksen kohta 3.1):

* Helsingin metron automaattinen liikenteen ohjausjärjestelmä (Automatic Train Control, ATC), joka sisältää
* junien jatkuvan kulunvalvonnan (Automatic Train Protection, ATP),
* automaattiajon (Automatic Train Operation, ATO)´
* käytönohjausjärjestelmän (Automatic Train Supervision, ATS),
* asetinlaitteet.

ohjausjärjestelmä sisältää kaikki tarpeelliseen rataan, asemiin ja liikkuvaan kalustoon tulevat laitteet ja varusteet.

* seuraavat apujärjestelmät:
	1. asemien laituriovijärjestelmä
	2. junien sisätilojen videovalvontajärjestelmä
	3. junien hätäpuhelin- ja kuulutusjärjestelmä
	4. junien sisätilojen paloilmoitinjärjestelmä
	5. asemalaiturien matkustajainformaatiojärjestelmä
* teknisessä erittelyssä kuvatut muutos- ja liitäntätyöt nykyisiin järjestelmiin
* hankittaviin järjestelmiin liittyvä koulutus, dokumentaatio ja varaosat
* huoltopalvelut viideksi (5) vuodeksi.

Maksulliset huoltopalvelut alkavat Järjestelmän yleistakuuajan päätyttyä.

Sopimuksen kohdan 3.1 mukaan Järjestelmä toimitetaan valmiiksi asennettuna, testattuna ja käyttöönotettuna niin, että se muodostaa tuotantokäyttöön täysin soveltuvan ja toimivan kokonaisuuden.

Projektin toimitussisältö (Länsimetro) muodostuu

* pääpiirteittäin aivan samoista Projektiin kuuluvista keskeisistä toimitusosuuksista kuin Helsingin metron automatisointikin (Länsimetrosopimuksen kohta 3.1);

lisäksi toimitukseen kuuluvat:

* Länsimetron varten tarvittavien uusien ja automatisoitavien junien junalaitteet, ei kuittenkaan niiden asennusta, josta vastaa junien toimittaja, eli tarjouskilpailun perusteella nyt sitten CAF, ja
* Länsimetron uutta rataa varten tarpeelliset raidevirtapiirit, vaihteenkääntölaitteet, pakkopysäytyslaitteet ja opastimet.

Länsimetrosopimuksen kohdan 3.1 mukaan Länsimetrojärjestelmä toimitetaan valmiiksi asennettuna, testattuna ja käyttöönotettuna niin, että se muodostaa tuotantokäyttöön täysin soveltuvan ja toimivan kokonaisuuden.

Em.: kohta 3.1lisäksi mm:

==

Länsimetron liikenteenohjausjärjestelmä tulee toteuttaa niin, että se sisältää kaikki laitteet ja ominaisuudet, jotka Pääsopimuksen liitteessä 2 on määritelty ja jotka tarvitaan Länsimetron laajennuksen sujuvaan käyttöön niin, että Länsimetrojärjestelmässä Ostajan / Ostajan henkilöstön / matkustajien näkökulmasta ei saa olla eroja (esimerkiksi kiertoaika- ja vuorovälivaatimuksissa) uusilla ATC-laitteilla ja asetinlaitteilla varustettuun nykyiseen (Ruoholahti – Mellunmäki / Vuosaari) linjaan nähden.

==

Toimitettavien laitteiden ja ohjelmistojen tulee olla teknisesti ja toiminnallisesti vähintään Pääsopimuksessa toimitettavien laitteiden ja ohjelmistojen kaltaisia.

 ==

1. *Automaattimetroprojektin resurssit*

 *Myyjän resurssit:*

Siemensin ilmoituksen mukaan helmikuussa 2013 projektissa työskenteli Siemensin palveluksessa olevia Ranskassa 102 henkeä, Saksassa 38 henkeä ja Suomessa 24 henkeä. Siemens on ilmoittanut, että edellä tarkoitetut Siemensin työntekijät eivät kaikki työskentele kokopäiväisesti Projektissa, vaan työskentelevät Projektissa ajoittain ja eri määriä. HKL:n on käytännössä mahdoton arvioida, kuinka moni Siemensin työntekijä osallistuu työn suorittamiseen ohjelmoinnissa ym. Ranskassa Saksassa.

HKL on tiedustellut nyt Siemensiltä, kuinka paljon Projektissa työskentelee täysipäiväisesti tai lähes täysipäiväisesti Siemensin työntekijöitä.

Siemensin tärkeänä alihankkijana metrojunien laiteasennuksissa toimii saksalainen yritys Montaplan Rail Solution GmbH.

Siemensin muita tärkeitä alihankkijoita projektissa ovat VR-Track Oy ja Faiveley Transport S.A..

HKL on tiedustellut Siemensiltä myös kuinka paljon Siemensin eri alihankkijoilla on käytettävissään henkilöresursseja Projektissa, mutta Siemens on ilmoittanut, että Siemens ei ilmoita alihankkijoidensa palveluksessa Projektiin sitoutuneita työntekijämääriä.

*Ostajan resurssit:*

HKL:lle kuuluu Projektissa ne tehtävät ja velvollisuudet, jotka Sopimuksessa, Länsimetrosopimuksessa ja Varikkosopimuksessa nimenomaan määritelty HKL:n vastuulle. Lisäksi HKL:llä on Projektissa normaali sopimusten mukainen myötävaikutusvelvollisuus.

HKL:n puolelta Projektia johtaa Projektin JR, jossa puheenjohtajana on toimitusjohtaja Lahdenranta ja jäseninä yksikön johtajat Judström, Hölttä ja Saarikoski ja turvallisuuspäällikkö Kaisla ja viestintäpäällikkö Maunuksela sekä HSL:stä suunnittelujohtaja Anttila ja Länsimetro Oy:stä toimitusjohtaja Kokkinen. Projektipäällikkö Reiman on Projektin JR:n esittelijä.

HKL:n automaattimetroprojektissa on projektijohtaja Kimmo Reimanin lisäksi neljä (4) henkilöä. Lisäksi automaattimetroprojekti työllistää HKL-Metroliikenteen, HKL-Infrapalveluiden ja HTY:n työntekijöitä vaihtelevia määriä.

1. *Vireillä olevat sopimustason asiat*

Automaattimetroprojektissa on tällä hetkellä vireillä seuraavia sopimustason asioita:

*Huolto- ja kunnossapitosopimus*

Osapuolet ovat saavuttaneet neuvottelutuloksen koskien huolto- ja kunnossapitosopimusta, jota noudatetaan Järjestelmän alustavaan hyväksymiseen (PAC) saakka. Asian käsittely on kuitenkin kesken Stecossa, kun Siemens keskeytti viimeisimmän Steco kokouksen.

*M300-sarjan junayksiköitä koskeva sopimus ja yhteistyö Siemens vs. CAF*

HKL on tehnyt CAF:n kanssa sopimuksen kahdenkymmenen (20) M300-metrojunayksikön hankinnasta 6.2.2013. Siemens toimittaa CAF:lta hankittaviin uusiin metrojunayksiköihin automaattimetroon liittyvät junalaitteet ja -ohjelmistot. Yhteistyömenettelyt Siemensin ja CAF:n kesken ovat käynnistyneet hitaasti, osin johtuen siitä, että Siemens keskeytti perusteettomasti vuoden ensimmäisen Stecon kokouksen 28.1 2013, missä asiaa oli tarkoitus käsitellä. Ensimmäinen Siemensin, CAF: n ja HKL:n välinen koordinointikokous M300-hankinnasta saatiin HKL:n vaatimuksesta pidettyä vasta 6.3.2013 metrovarikolla. Kokouksessa käytiin alustavasti läpi projektien aikataulua, keskusteltiin projektiorganisaatiosta ja käytiin läpi Siemensin esittämät kysymykset. Siemens on esittänyt ko. tapaamisen jälkeen HKL:lle, M300-sarjaan tulevien Järjestelmän mukaisten junalaitteiden suunnittelun osalta aikamääriä, joita HKL ei voi hyväksyä ka ja tulee niistä reklamoimaan Siemensiä.

Mahdolliset lisä- ja muutostyöt käsitellään Sopimuksessa määritellyssä järjestyksessä sopimustason asioina. Kohdassa 1 mainittu varikon laajennusta koskeva Järjestelmän laajennus oli tällainen asia, siitä neuvoteltiin lisäsopimus kesällä ja syksyllä 2012.

Lisä- ja muutostöitä ei ole tällä hetkellä vireillä, eräitä pieniä lisätöitä lukuun ottamatta.

1. *Projektiyhteistyö Siemensin kanssa ja projektiyhteistyöhön liittyvät kokoukset*

Projektin päivittäinen käytännön yhteistyö tapahtuu Projektissa HKL:n ja Siemensin vastuuhenkilöitten ja asiantuntijoiden kesken.

Projektin kaikinpuolisesta johtamisesta, allokoimisesta ja koordinoinnista on vastuussa Siemens ja vastuuhenkilö on Siemensin projektipäällikkö Thomas Cavatoni

*Sopimuksen kohta 9.1.2:*

 Myyjä nimeää projektipäällikön.

==

Myyjän projektipäällikkö koordinoi Järjestelmän toimitusta ja vastaa sen kokonaisuudesta.

HKL:lle kuuluu Projektissa ne tehtävät ja velvollisuudet, jotka Sopimuksessa, Länsimetrosopimuksessa ja Varikkosopimuksessa nimenomaan määritelty HKL:n vastuulle. Lisäksi HKL:llä on Projektissa normaali sopimusten mukainen myötävaikutusvelvollisuus.

HKL:n puolella Projektin vastuuhenkilö HKL:lle kuuluvien tehtävissä ja yhteistyössä Siemsnisin kanssa on projektipäällikkö Kimmo Reiman.

* 1. *Projektin yhteinen ohjausryhmä (Steco)*

Ohjausryhmästä sovittiin nimenomaisesti Etenemissopimuksessa, vaikka käytännössä lähes sama ryhmä oli kokoontunut jo ennen Etenemissopimuksen tekemistä ratkaisemaan Projektin erimielisyysasioita yms., Ohjausryhmä on Projektin JR, jossa käsitellään asiat, joista Projektin muissa ryhmissä ei ole päästy ratkaisuun. Yhteenvetona Stecosta voidaan todeta seuraavaa:

* *Kokoonpano/HKL*: Lahdenranta, Judström, Kokkinen (LM), Reiman
* *Kokoonpano/Siemens*: Gerken, Jamrath, Lehtonen, Cavatoni
* *Kokoontumiset:* Vuonna 2012 kerran kuukaudessa ja vuonna 2013 tarvittaessa, viimeisin kokous 4.12.2012
* Ohjausryhmän tehtävät on määritelty Etenemissopimuksen kohdissa 9.2. – 9.4.

Siemens keskeytti 28.1.2013 alkuunsa vuoden ensimmäisen Steco kokouksen 1/2013 sillä perusteella, että esityslista oli liian pitkä ja se toimitettiin Siemensille liian myöhään, lisäksi Siemens ei hyväksynyt HKL:n kokouksen sihteeriksi esittämää henkilöä (Mutka).

Toimitusjohtaja piti Siemensin kanssa em. keskeytyneen kokouksen jälkeen myös yhden epävirallisen tapaamisen, jossa ei tehty päätöksiä. Kokouksessa eivät olleet läsnä kaikki Etenemissopimuksen Steco – ryhmän jäsenet. Siemens on kuitenkin projektikirjeenvaihdossa viitannut tässä tapaamisessa keskusteltuihin asioihin ratkaistuina asioina, vaikka kokouksessa nimenomaan HKL:n puolelta todettiin, että kokous on epävirallinen

* 1. *Projektin teknisten toteutusten ratkaisuryhmä (TTR), sovittu etenemissopimuksessa*

TTR-ryhmän tarkoituksena on nyt käydä läpi Sopimuksen, Länsimetrosopimuksen ja Etenemissopimuksen toteuttamiseen liittyviä teknisiä asioita, joista Projektissa ei suoraan voida päästä yksimielisyyteen. Yhteenvetona TTR-ryhmästä voidaan todeta seuraavaa:

* *Kokoonpano/HKL*: Hölttä, Auranen (LM/Sweco), Reiman

*Kokoonpano/Siemens*: Stork, Cavatoni

* *Kokoukset:* Tarvittaessa, viimeisimmät kokoukset on pidetty 30.8.2012 ja 7.3.2013.
* TTR:n tehtävät on määritelty yksityiskohtaisesti Etenemissopimuksen kohdassa 91.
* TTR-ryhmän tarkoituksena on nyt käydä läpi Sopimuksen, Länsimetrosopimuksen ja Etenemissopimuksen toteuttamiseen liittyviä teknisiä asioita, joista Projektissa ei suoraan voida päästä yksimielisyyteen.
* Mikäli TTR-kokouksessa ei yksimielisyyttä saavuteta, siirtyy asia ratkaistavaksi Etenemissopimuksen mukaan Stecon kokoukseen

* 1. *Projektin kuukausikokoukset*

Projektin kuukausikokousten pitäminen on Hankintasopimuksen mukaista projektiseurantaa, ks. tästä Hankintasopimuksen kohdat 9.1.2 ja 9.1.3, joiden mukaan Myyjän projektipäällikkö koordinoi Järjestelmän toimitusta ja vastaa sen kokonaisuudesta ja Projektin aikana pidetään säännöllisiä projektikokouksia, joihin Myyjän ja Ostajan projektipäälliköiden lisäksi osallistuu muita Myyjän ja Ostajan edustajia toimituksen vaiheesta ja kokouksen asialistasta riippuen. Kuukausikokouksista voidaan todeta yhteenvetona seuraavaa:

* *Kokoonpano:* Siemensin (Cavatoni projektijohtaja) ja HKL:n (Reiman) projektiryhmät
* *Kokoontumiset:* Kuukausittain, LM omassa kokouksessaan, viimeisimmät kokoukset 23.1.2013 ja 20.2.2013.
* Kuukausikokouksissa käsitellään lähinnä Projektin aikataulu-, suunnittelu-, koekäyttöjaksojen ja asennustöiden tilannetta sekä pyritään tunnistamaan ja poistamaan töiden toteutuksen esteitä ja hidasteita.
* Kuukausikokouksissa tarkastellaan projektin valmistumisastetta, verrataan edistymistä aikatauluun ja keskustellaan projektin toteuttamisen esteenä olevista asioista.
	1. *Projektin muut yhteistyökokoukset*

Projektissa pidetään Sopimuksen myös muita tarpeellisia kokouksia, asiasta on sovittu Sopimuksen kohdassa 9.1.3 niin, että tarpeen mukaan pidetään Projektissa säännöllisten kokousten lisäksi ylimääräisiä kokouksia niin, että esille tulevat ongelmat aina voidaan ratkaista nopeasti. Muista Projektiin liittyvistä kokouksista voidaan todeta seuraavaa:

*Tekniset kokoukset:*

Osallistujat aina aiheiden ja tarpeiden mukaan, seuraavan tyyppisiä kokouksia järjestetään:

* Suunnittelukokoukset
* Turvallisuuskokoukset
* Virhelistakokoukset
* M300-junakokoukset
* Tarpeen mukaan yksittäisistä aiheista

*Sopimustason neuvottelut:*

Projektissa käydään lisäksi tarpeitten mukaan myös sopimustason ja sopimuksen soveltamistason neuvotteluja, esimerkiksi toimitettavan järjestelmä huolto- ja kunnossapitotöiden järjestämisestä, projektin laskutuksesta ja sopimusmuutoksista ja sopimuksen tulkintaan liittyvissä asioissa. HKL:ltä näihin kokouksiin ovat osallistuneet Judström, Reiman ja Mutka. Siemensin osanottajat ovat paljon vaihdelleet ja Siemens on käyttänyt runsaasti myös ulkopuolista asianajajaa.

1. *Projektin toteutuneet kustannukset ja suoritetut maksuerät*
	1. *Siemens -sopimusten perusteella maksettujen kustannusten seuranta*

Sopimuksen perusteella on suoritettu ennakkomaksuerä 1/2009. Ennakkomaksuerän suuruus oli 10 % kokonaishankintahinnasta eli yhteensä 10,0 milj. euroa.

HKL on suorittanut Sopimuksen mukaisesti lisäksi Hankintasopimuksen 1. maksuerän, kun Sopimuksen 1. toimituserä *Alustava hyväksyminen ATS-järjestelmälle ja varikon asetinlaitteelle* on Siemensin toimesta saatu suoritettua, 2. maksuerä on 10 % hankinnan kokonaishinnasta eli yhteensä 4,4 milj. euroa, mistä oli vähennetty täysimääräinen viivästyssakko 0,5 M€.

Länsimetrosopimuksen perusteella on suoritettu ennakkomaksuerä 12.1.2012. Ennakkomaksuerän suuruus on 15 % hankintahinnasta, eli yhteensä 10,3 milj. euroa (ilman alv 8,4 milj. euroa).

Länsimetrosopimuksen osalta seuraavaksi tulee maksuun 1. toimituserä *Liityntäsuunnittelun hyväksymisen* sen jälkeen, kun HKL on hyväksynyt siihen kuuluvat työt Siemensin esityksestä. Länsimetrosopimuksen 1 toimituserän tultua suoritetuksi maksetaan Länsimetrosopimuksen 2. maksuerä, joka on 5 % Länsimetron automatisoinnin kokonaishinnasta eli 2,8 milj. euroa, mistä tullaan vähentämään

Seuraavaksi HKL:lle tulee Sopimuksen perusteella suoritettavaksi Sopimuksen mukainen 3. maksuerä, kun 2. toimituserä *Asetinlaitteet ja radan laituriovijärjestelmän testilaitteet* on toimitettu. Ko. 3. maksuerä on määrältään 10 % hankinnan kokonaishinnasta eli yhteensä 10 milj. euroa, mistä tullaan vähentämään täysimääräinen viivästyssakko 1,0 M€.

Metrovarikon laajennuksen automatisointia koskevan Varikkosopimuksen perusteella on tähän mennessä suoritettu Varikkosopimuksen mukainen ennakkomaksuerä, joka on 15 % ko. Varikkosopimuksen kokonaishinnasta eli 2,6 milj. euroa, ko. maksuerä suoritettiin 24.10.2012 Varikkosopimuksen allekirjoituksen jälkeen.

* 1. *HKL:n omien projektikustannusten seuranta*

HKL:n kustannusseurannassa on työnumerolle 7816018 *Automaattimetro* kirjattu muita kuin Siemensille maksettuja eriä tähän mennessä yhteensä 2,5 M€ eli HKL:n omia kuluja Projektissa. Tämä sisältää projektiyksikön (Reiman) menot, ulkopuolisten lakimiespalveluitten kulut ja muita HKL:n automaattimetroprojektin kuluja.

*Huom.:* Em. kokonaissummasta on vähennetty HKL:n länsimetroon kohdistama ja Länsimetro Oy:ltä laskuttama kustannus, joka tähän mennessä on yhteensä 0,6 milj. euroa.

1. *Hankintojen vakuudet*

Eri sopimusten suoritusten vakuutena on tällä hetkellä voimassa vakuuksia seuraavasti.

*Hankintasopimus Helsingin metron automatisoinnista 11.12.2008 (Sopimus).*

Toimitustakaus 253891 sopimuksen ehtojen täyttämisen vakuudeksi 11.493.550 €.

Toimitustakaus 396952 sopimuksen ehtojen täyttämiseksi 4.929.846 €.

 *Sopimus Länsimetron automatisoinnista 25.9.2009 (Länsimetrosopimus).*

*voimassaolevat vakuudet:*

Toimitustakaus sopimuksen ehtojen täyttämisen vakuudeksi 9705517,58 €.

*Hankintasopimus Helsingin metrovarikon laajennuksen automatisoinnista 24.9.2012 (Varikkosopimus).*

*voimassaolevat vakuudet:*

Metrovarikon laajennuksen automatisoinnin toimitusvelvollisuuden täyttämisen vakuus 185.000 €.

Metrovarikon laajennuksen automatisoinnin toimitusvelvollisuuden, sopimukseen perustuvien velvoitteiden täyttämisen ja vahingonkorvausvelvollisuuden sekä ennakkomaksun takaus 3.040.830 €.

1. *Projektin valmistumisaste ja suoritetut maksuerät*

HKL:n automaattimetroprojektin projektipäällikön Kimmo Reimanin mukaan ja kun otetaan huomioon Siemensiltä saadut selvitykset tilanne/ arvio Projektin valmistumisasteesta sekä tähän mennessä suoritetuista maksuista tilanteessa 3/2013 on seuraava:

Sopimuksen mukaisesta hankinnan kohteesta on Siemens toimittanut tähän mennessä 54,2 %, kyse on tässä Siemensin ilmoittamasta arviosta tilanteessa 31.1.2012, mitä arviota HKL:llä ei käytännössä tarkkaan voi verifioida

HKL on suorittanut tähän mennessä Sopimuksen mukaisesta hankinnan kokonaishinnasta 15 % (ennakkomaksu ja maksuerä 1).

Länsimetrosopimuksen mukaisesta hankinnankohteesta on toimitettu tähän mennessä 8,4 %, kyse on samalla tavalla Siemensin arviosta. Länsimetrosopimuksen mukaisesta hankinnan kohteesta on tähän vastaavasti maksettu 15 % hankinnan kokonaishinnasta (ennakkomaksu).

Siemens ei ole toimittanut HKL:lle arviota Varikkosopimuksen mukaisesta hankinnan kohteen valmistusasteesta (XX %), asiaa käsitellään seuraavan kerran maaliskuun kuukausikokouksessa. Varikkosopimuksen mukaisista maksuista on suoritettu 15 % hankinnan kokonaishinnasta (ennakkomaksu).

Katso Projektin valmistumisasteen osalta jäljempänäselvitys kohdassa *13.1 Etenemissopimuksen mukaisen aikataulun toteutuminen ja viivästymiset tilanteessa 3/2013*

1. *Projektikirjeenvaihto*

Automaattimetroprojektiin liittyvä projektikirjeenvaihto on poikkeuksellisen laaja. Siemens on lähettänyt numeroituja projektikirjeenvaihtokirjeitä HKL:lle yhteensä 174 kpl ja HKL vastaavasti Siemensille 145 kpl.

HKL:llä on tällä hetkellä vastaamatta seuraavat Siemensin projektikirjeenvaihdossa HKL:n lähettämät kirjeet:

|  |  |  |
| --- | --- | --- |
| 163 | Länsimetron tunnelin palohälytysjärjestelmän liittymä | 21.12.2012 |
| 171 | Delays in Approval of the Final Design | 31.1.2013 |
| 172 | Tammikuun 28.päivä 2013 pidetyn ohjausryhmän kokouksen keskeyttäminen | 1.2.2013 |
| 173 | Viivästys matkustajaliikenteen aloittamisessa puoliautomaattisena | 5.2.2013 |
| 174 | Laituriovien kiinnitys | 5.2.2013 |
| 176 | Laituriovien apujärjestelmän viivästys-Länsimetro | 7.2.2013 |
| 178 | Clarifications of the evens during traffic operations | 15.2.2013 |
| 179 | Muutos junien aukeatilan ulottuman ja dynaamiseen liikerajaan HKL:n toimesta | 26.2.2013 |
| 180 | Asiakirjojen julkisuus/vastaus kirjeeseen HKLMA-C1113 | 26.2.2013 |
| 181 | Kaiuitin ohjaamossa | 6.3.2013 |
| 182 | TPIC binääristen tietojen ominaisuudet-rajoitteet asennuksille | 7.3.2013 |
| 184 | Ylivoimainen este ja Dr. Kronin korvaaminen | 12.3.2013 |
| 185 | Viivästys operointikonseptin toimittamisessa | 13.3.2013 |
| 186 | M300 aikataulu | 15.3.2013 |

HKL:llä on lisäksi valmisteilla joitakin reklamaatiokirjeitä, jotka eivät ole suoria vastauksia Siemensin kirjeisiin, vaan koskevat lähinnä viiveitä ja virheitä Siemensin toimituksessa. Keskeisin reklamaatio näistä on matkustajainformaatiojärjestelmän käyttöönoton yhteydessä todetut, yhä olemassa olevat viat ja puutteet ja niistä HKL:lle aiheutuvat hyvitysvaatimukset.

1. *Automaattimetroprojektiin eritavoin liittyvät valitus- ja oikeusasiat*
	1. *Automatisoitua metrojärjestelmää koskeva hankintapäätös*

Automaattimetrojärjestelmän hankintapäätöstä koskeva Ansaldon valitus on edelleen vireillä korkeimmassa hallinto-oikeudessa. Päätös on odotettavissa kevään aikana.

* 1. *Automaattimetroprojektia koskevaa välimiesmenettely*

Etenemissopimuksella on sovittu, että Sopimuksen soveltamisesta aiheutuvat riitaisuudet, joista ei päästä yksimielisyyteen, käsitellään välimiesoikeudessa vuodesta 2015 alkaen.

HKL on tilintarkastajille antamassaan selvityksessä todennut metron automatisoinnin hankintaan liittyvän, odotettavissa olevan välimiesoikeudenkäynnin osalta seuraavaa:

* + - * + HKL ja Siemens ovat 27.5.2012 tehneet Helsingin metron ja Länsimetron automatisoinnin hankintaa koskevan ns. etenemissopimuksen, jossa osapuolet ovat sopineet eräiden projektissa ilmenneiden tulkintaerimielisyyksien ratkaisun osalta, että näitä koskevat sopimuserimielisyydet ratkaistaan vuoden 2015 jälkeen erillisessä välimiesoikeudenkäynnissä.
				+ HKL:n tämänhetkisen arvion mukaan välimiesoikeudenkäynnissä HKL:n vaatimus Siemensiä kohtaan on viivästyksen osalta n. 10 milj. euroa ja lisäksi HKL:n kokonaisvaatimusta lisäävät Siemensin toimituksen poikkeamat verrattuna hankintasopimuksessa edellytettyyn. Hankintasopimuksen mukaan HKL:n oikeus vahingonkorvaukseen voi olla enintään n. 40 milj. euroa eräitä erikoistapauksia lukuun ottamatta.
				+ HKL:llä ei ole tietoa eikä arviota Siemensin mahdollisista vaatimuksista.
	1. *Siemensin haastehakemus käräjäoikeudelle koskien maksuerästä vähennettyä viivästyssakkoa*

Siemens on jättänyt Helsingin käräjäoikeudelle asiassa haastehakemuksen 11.1.2013. HKL on vastannut Siemensin haastehakemukseen 8.3.2013 ja esittänyt samalla Helsingin käräjäoikeudelle asiaan liittyvän vastakannehakemuksen.

* 1. *Siemensin valitukset metrojunahankinnassa (M300-sarja)*

Siemens on valittanut markkinaoikeudelle M300-sarjan metrojunahankinnasta. Ko. hankinnalla on yhteys metron automatisointiin, kun uusiin metrojuniin tullaan asentamaan Helsingin metron ja Länsimetron automatisointia koskevien sopimusten perusteella Järjestelmän edellyttämät junalaitteet.

HKL toteaa yhteenvetona Siemensin M-300 sarjan hankintapäätökseen liittyvistä valituksista yms. seuraavaa:

* Siemensin ensimmäinen (I) hankintaoikaisuvaatimus 25.9.2012 esiteltiin ja käsiteltiin johtokunnassa 16.10.2012; johtokunta päätti jättää asian tutkimatta, kun se ei koskenut hankintapäätöstä.
* Siemensin toinen (II) hankintaoikaisuvaatimus esiteltiin ja hylättiin johtokunnassa 5.12.2012
* Siemensin valitti metrojunahankinnasta markkinaoikeudelle 7.11.2012. Markkinaoikeus päätöksellään 14.12.2012 antoi HKL:lle luvan johtokuntapäätöksen täytäntöönpanoon valituksesta huolimatta.
* Siemens teki lisäksi uuden valituksen metrojunahankinnasta markkinaoikeuteen 20.12.2012. Markkinaoikeus 11.1.2013 antoi HKL:lle uudestaan luvan johtokunnan hankintapäätöksen täytäntöönpanoon Siemensin valituksesta huolimatta.
* Markkinaoikeus tulee ratkaisemaan Siemensin valituksen jatkoselvitysten jälkeen vasta myöhemmin. Siemens on viimeksi 20.2.2013 lähettänyt asiaan liittyvän kirjelmän markkinaoikeudelle ja HKL joutuu vastaamaan Siemensille näihin CAF:n asiakirjojen salassapitoon (editioon) koskevista vaatimuksista markkinaoikeudelle niin, että määräaikaa lisäselvityksen antamiselle on 12.3.2013.
* Siemens on kannellut 23.11.2012 päivätyllä kirjelmällään Euroopan komissiolle HKL:n menettelyistä hankinnasta. HKL on antanut 10.12.2012 Euroopan komissiolle asiasta vastineen. Asiaa ei HKL:n asiantuntijoitten arvion välttämättä tulla lainkaan käsittelemään komissiossa.

Siemens on jo ehtinyt projektikirjeenvaihdossa väittää, että kun HKL:n M300-sarjan hankintasopimuksen tekeminen ja sen myötä metrojunatoimitus on viivästynyt, aiheutuu siitä myös viivettä Länsimetron automatisoinnille.

HKL on kiistänyt myös nämä Siemensin väitteet ja HKL on mm. vastauskirjelmissään todennut, että Siemens on itse valituksillaan aiheuttanut viivästystä esim. M300-sarjan junien hankintasopimuksen tekemisessä.

* 1. *Vakuutusyhtiö Pohjolan/Siemens regressikanne koskien
	Herttoniemen metroasemalla sattunutta vesivahinkoa*

Siemensin vakuutusyhtiö Pohjola hakee HKL:ltä regressikorvausta Herttoniemen metroaseman valvomotyömaan yhteydessä sattuneesta vesivahingosta ja automaattimetrohankkeeseen kohdistuneesta vesivahingosta, jossa Siemensin HKL:lle toimittaman korvausvaatimuksen Siemensin kaapelia vahingoittui n. 400 000 euron edestä.

 Siemensin vakuutusyhtiö Pohjola on ottanut asiasta kanteen HKL:ää vastaan 10.12.2012. Käräjäoikeus on pyytänyt HKL:ltä vastineen.

HKL toteaa asiassa seuraavaa:

* Siemens ei ole voinut osoittaa, että HKL:llä edes olisi ollut mitään tuottamusta asiassa,
* HKL oli lisäksi ko. hankkeessa edellyttänyt, että Siemens hankkii tarvittavat vakuutukset Projektissa mahdollisesti aiheutuvien vahinkojen varalle, ja näin on Sopimuksessa sovittu
* Siemens ole voinut ottaa näitä Hankintasopimuksen ehtojen edellyttämiä vakuutuksia sellaisilla ehdoilla, että huolimatta ostajan hyväksi sovitusta vakuuttamisesta, Siemensin vakuutusyhtiöllä on regressioikeus HKL:ään, vaikka HKL:llä ei ole vahingon suhteen tahallisuutta tai törkeää tuottamusta.

* 1. *Tietopyyntöjä*

Automaattimetroprojektiin liittyen on HKL:lle toimitettu yksityishenkilöiden tietopyyntöjä yhteensä 20 kpl, joihin HKL:n lähettämillä kirjeillä ja toimitusjohtajan päätöksillä on käsitelty yhteensä 15 kpl; tietopyyntöihin vastaamisesta voidaan todeta seuraavaa:

HKL:ssä on edellä olevan mukaisesti siis vireillä valmisteltavana vielä yhteensä viisi (5) tietopyyntöjä, niihin pyritään vastaamaan lähiviikkoina.

Tietopyyntöihin on aina pyritty aina vastaamaan laissa asetetuissa määräajoissa. Joissakin tietopyyntövastauksissa on ollut viiveitä, johtuen erityisesti muista kiireellisistä valituksiin yms. liittyvistä MAO:n asettamista määräajoista. Vastaamista ovat hidastaneet mm. Siemensiltä hitaasti saadut vastaukset HKL:n tiedusteluihin koskien Siemensin asiakirjojen mahdollisesti sisältämiä liikesalaisuuksia. HKL:n oman itsenäisen arvion edellytyksen äon, että asianosainen on saanut lausua kantansa.

Mainittakoon salassapitoon liittyen, että edellä kohdassa 11.3 tarkoitetussa riita-asiassa HKL on käräjäoikeudessa vastustanut Siemensin salassapitoa koskevia vaatimuksia ja katsonut, että ko. asiaan ei liity salassa pidettäviä asiakirjoja. Käräjäoikeus päättää salassapidosta ko. asiassa esikysymyksenä.

1. *Riskiarvio automaattimetroprojektista*

HKL on valmistellut johtokuntaa 4/2013 varten erillisen selvityksen Projektin toiminnallisista riskeistä.

HKL:n vastuuhenkilöt ja asiantuntiajat käyvät tutustumassa riskinhallinnan kannalta myös Nürnbergin automaattimetrohankeen toteuttamisessa saatuihin kokemuksiin 24.4.2013.

1. *Automaattimetroprojektin eteneminen / ajankohtaiskatsaus 3/2013*
	1. *Etenemissopimuksen mukaisen aikataulun toteutuminen ja viivästymiset tilanteessa 3/2013*

Siemensin ilmoituksen mukaan Sopimuksen mukaisesta hankinnan kohteesta on tilanteessa 3/2013 toimitettu yhteensä 54,2 % ja eri osa-alueittain, HKL on lisäksi taulukon täydentänyt oikeaa saraketta omilla arviollaan Projektin etenemisestä:



Länsimetrosopimuksen mukaisesta hankinnan kohteesta on Siemensin ilmoituksen ja arvion mukaan toimitettu tilanteessa 3/2013 yhteensä 8,2 %.

Varikkosopimuksen mukaisesta hankinnan kohteesta on Siemensin ilmoituksen ja arvion mukaan toimitettu tilanteessa 3/2013 yhteensä x,x %.

HKL:n arvion mukaan Projekti on tällä hetkellä viiveessä

* alkuperäiseen Sopimuksen mukaiseen aikatauluun verrattuna 32 kuukautta, tästä esimerkkinä junien esisarjojen asennukset, ja
* Etenemissopimuksella Siemensin hyväksymään uuteen sitovaan aikatauluun verrattuna yhteensä 4–5 kuukautta, tästä esimerkkinä junien esisarjojen asennukset ja 24 kk:n käytettävyystesti.

HKL:n arvion mukaan Länsimetron automatisoinnin toimitus on tällä hetkellä viiveessä

* Länsimetrosopimuksen alkuperäiseen aikatauluun verrattuna 28 kuukautta, esimerkkinä lopullisen suunnittelun valmistuminen, ja ennusteena viive tulee olemaan Projektin valmistuessa 32 kuukautta esimerkkinä 12 kk käytettävyystesti, ja
* Etenemissopimuksella Siemensin hyväksymään uuteen sitovaan aikatauluun verrattuna yhteensä 9 kuukautta, esimerkkinä lopullisen suunnittelun valmistuminen.

Etenemissopimukseen kirjattu aikataulu oli lähtökohtana sille, että HKL ei purkanut Sopimusta ja Länsimetrosopimusta keväällä 2012. Etenemissopimuksen tekemiselle oli edellytykset, kun Siemens sitoutui toimittamaan Helsingin metron automatisoinnin ja Länsimetron automatisoinnin Sopimuksen ja Länsimetrosopimuksen mukaisesti ja siinä aikataulussa, että niiden valmistuminen ei viivästytä Länsimetron liikenteen aloittamista.

Sopimuksen ehtojen mukaan viivästyssakko on 0,5 % viikolta maksuerän hinnasta ja enimmäissakko kertyy 20 viikolta, euromääräinen enimmäisviivästyssakko on näin n. 10 milj. euroa.

HKL toteaa, että Siemens on Projektissa Sopimuksen mukaisessa enimmäisviivästyksessä, tilanne oli sama jo Etenemissopimusta tehtäessä, minkä vuoksi tuolloin oli tärkeää, että Siemens joka tapauksessa sitoutui noudattamaan Etenemissopimuksen mukaista aikataulua. Siemensin uusi viivästys on tässä tilanteessa huolestuttava kun huolestuttava, kun viivästyssakot ovat jo enimmäismäärässä.

Siemens on kiistänyt viivästyksen ja katsoo, että se on aiheutunut HKL:stä, Siemens ei kuitenkaan ole pystynyt erittelemään eikä osoittamaan väitteitään, että HKL olisi viivästyksessä Sopimuksessa määritellyissä hyvin suppeissa Sopimuksen mukaisissa tehtävissään tai niissä muissa asioissa tai tehtävissä, jotka HKL:lle kuuluvat Sopimuksen perusteella sopimussuhteeseen liittyvän normaalin myötävaikutusvelvollisuuden puitteissa.

*Sopimus kohta 15.2*

Järjestelmän toimituksen viivästyessä Ostajalla on oikeus viivästyssakkoon siitä riippumatta, onko viivästyksestä aiheutunut Ostajalle vahinkoa.

Viivästyssakko on suuruudeltaan 0,5 % jokaiselta alkavalta seitsemän (7) vuorokauden pituiselta ajanjaksolta, jolla Myyjä ylittää sovitun toimitusajan muun syyn kuin ylivoimaisen esteen (force majeure, ks. Sopimuksen liitteenä 17 olevat Helsingin kaupungin yleiset hankintaehdot, kohta 11.1) tai Ostajan vastuulla olevan syyn vuoksi.

Viivästyssakko määritetään Toimituserälle tai Toimituserille, jonka/joiden osalta Sopimuksen mukainen toimitusaika ylittyy ja viivästyssakkoa peritään enintään kahdeltakymmeneltä (20) viikolta.

Viivästys Etenemissopimuksessakin sovitusta on nyt jo 9 kuukautta, uusi viivästys muodostaa merkittävän aikatauluriskin.

Puskuriaika sille, että Länsimetron liikenne pystytään aloittamaan sovitusti 1.1.2016 puoliautomaattisena, on tässä vaiheessa enää neljä (4) kuukautta.

Metrovarikon automatisointiprojekti on tällä hetkellä lähes sovitussa aikataulussaan. Viivettä on noin yksi (1) kuukausi.

* + 1. *Siemensin viiveet verrattuna Etenemissopimuksessa sitoutumaansa aikatauluun, jonka mukaan metron automatisointi voidaan toteuttaa niin, että länsimetron aloitus ei viivästy*

HKL oli valmis purkamaan Hankintasopimuksen Siemensin sopimusrikkomusten johdosta toukokuussa 2012. Sopimuksen purkaminen voitiin välttää, kun Siemens viime vaiheessa osapuolten välisissä neuvotteluissa sitoutui viemään Projektin päätökseen sellaisessa aikataulussa, joka pysytti HKL:n kannalta tärkeimmän tavoitteen, Länsimetron liikenteen aloittamisen vuoden 2015 lopussa. Siemens Etenemissopimuksella uudestaan vahvisti, että Siemensin toimitus tapahtuu alkuperäisten sopimusten mukaisesti Sopimus ja Länsimetrosopimus. Etenemissopimuksen keskeinen sisältö näin oli, että sopimuksia ei muutettu, ja kiistanalaisista asioista sovittiin, että ne toteutetaan viimekädessä HKL:n edellyttämällä tavalla eikä HKL luopunut mistään Sopimukseen perustuvista oikeuksistaan ja vaatimuksistaan.

Kuten edellä on selvitetty, Etenemissopimuksen syntymisen keskeinen edellytys oli HKL:n kannalta, että Siemens sitoutuu Projektin jatkuessa aikatauluun, jonka mukaan länsimetron aloittaminen voidaan toteuttaa suunnitellulla tavalla.

Siemens on nyt viimeksi HKL:lle antamassaan tilannekatsauksessa 31.1.2013 ilmoittanut, että Projekti on osittain myöhässä jo viisi (5) kuukautta verrattuna Etenemissopimuksessa sovittuun. Siemensin raportti kokonaisuudessaan on seuraava:



Taulukossa sinisellä varjostettu palkki tarkoittaa Siemensin Etenemissopimuksella ilmoittamaa aikataulua, johon Siemens Etenemissopimuksella sitoutui. Ääriviivallinen palkki taas tarkoittaa Siemensin Projektissa 31.1.2013 ilmoittamaa viivästyvää aikataulua. HKL on ilmoittanut Siemensin raportoinnin perusteella Siemensille huolensa siitä, että Projekti on vaarassa myöhästyä niin, että länsimetron käyttöönotto viivästyy.

* 1. *M100-sarjan asennusten viivästyminen*

Etenemissopimuksen toteutussuunnitelman mukaan Länsimetron liikenteen alkaessa kaikilla Länsimetron asemilla on laituriovet ja Helsingin puolella laituriovien asennus on meneillään ja osalla asemista on laituriovet. Metron liikennöintikonsepti edellyttää vähintään puoliautomaattista liikennöintiä sen varmistamiseksi, että junat pysyvät laituriovien kohdalla.

M100-sarjan junayksiköt ovat viivästyneet Hankintasopimuksen alkuperäisestä aikataulusta jo 32 kuukautta.

Asennukset ovat viivästyneet Etenemissopimukseen verrattuna jo keskimäärin viidellä (5) kuukaudella huolimatta siitä, että Siemensillä on nyt käytössään myös alihankkijoita asennuksia tekemässä.

M100-sarjan asennusten viivästykset ovat viivästyttäneet myös M200-sarjan junien kolmen ensimmäisen junan asennusten alkamista ja kaikkien junien sarja-asennuksia.

* 1. *Puoliautomaattimetron ja automaattimetron toimintaohjeet ja liikennöintikonsepti*

Hankintasopimuksen mukaan käyttöönottovaiheen ja automaattiajon toimintaohjeet tehdään yhteistyössä Siemensin ja HKL:n kesken

Käytännön järjestelynä on perustettu työryhmä ja sovittu:

* Siemens tekee operation guidelines -dokumentin
* HKL tekee toimintakonseptin

Ennakoitua suurempi työmäärä (sisällysluettelossa 2000 kohtaa) ja viiveet Siemensin operation guidelines -dokumentin toimituksessa ovat viivästyttäneet työtä.

Tavoite saada toimintakonsepti valmiiksi 7/2013.

HKL on painottanut projektikirjeenvaihdossa Siemensille, että toimintakonseptin viivästyminen ei voi viivästyttää Projektia, koska automaattimetron lopullinen suunnittelu on valmis.

Toimintaohjeiden teko vaatii Siemensiltä riittävästi osaavia resursseja. Lisäksi Siemens on vastuussa Projektin kaikinpuolisesta johtamisesta ja allakoimisesta (projektijohtaja Cavatoni).

Automatisoidun metron liikennöintikonseptia on valmisteltu HKL:n ja Siemensin yhteistyönä seuraavasti:

* Siemens on Sopimuksen perusteella vastuussa projektin johtamisesta niin myös tässä yhteisessä valmistelussa olevassa asiassa.
* Yhteisenä valmistelutyöelimenä on työryhmä, jossa HKL:n edustaja on puheenjohtajana (Heselius).
* Työryhmän työ on ollut vaikeuksissa lähinnä sen vuoksi, että tarpeellisia lähtötietoja Siemensin Järjestelmästä (sopimuksen mukainen automaattimetrojärjestelmä ja ns. Operetional Guidelines) ei kaikilta tarpeellisilta osin ole saati Siemensiltä työryhmän käyttöön. Näillä näkymin työryhmä saa työnsä valmiiksi heinäkuussa kesäkuussa 2013, jos Siemensistä johtuvat esteet poistuvat nopeasti

HKL on Siemensille projektikirjeenvaihdossa painottanut, että metron liikennöintikonseptilla ei ole suoraa yhteyttä metron automatisoinnin valmistumiseen.

Järjestelmän lopullinen suunnittelu on jo valmis ja Siemens ei sitä varten ole tarvinnut näitä tietoja.

* 1. *Siirtyminen uuteen kulunvalvontajärjestelmään / toimituserän 1 b kuuden (6) kuukauden testijakso*

Toimituserään 1b kuuluvaan uuteen kulunvalvontajärjestelmään siirryttiin 3.12.2012. Siirtymistä edelsivät tarpeelliset asennukset sovitun liikennekatkon aikana 30.11. – 2.12.2012.

Toimituserä 1 b käsittää seuraavat metron automatisoinnin kannalta keskeiset Järjestelmät:

* Linjan asetinlaitteet
* Käytönohjausjärjestelmä (ATS)
* Matkustajainformaatiojärjestelmä

Heti toimituserän 1 b testijakson alussa, kun uuteen Järjestelmään oli siirrytty, sattui 3.12.2012 vakava liikennehäiriö, joka johtui pääasiassa aikatauludatasta, jonka Siemens oli virheellisesti syöttänyt järjestelmään.

Myös matkustajainformaatiojärjestelmän näytöt olivat 3.12.2012 useita tunteja kokonaan pimeinä alkuvaiheessa ja niissä on ollut runsaasti senkin jälkeen ja edelleen erilaisia toimintahäiriöitä.

Siemens siis aloitti 3.12.2012 Toimituserään 1 b kuuluvan kulunvalvontajärjestelmän, asetinlaitteiden, matkustajainformaatiojärjestelmän kuuden (6) kuukauden testijakson.

Testijakson sujumisesta tähän mennessä HKL toteaa, että

testijaksolla on esiintynyt runsaasti vikoja & puutteita & liikennehäiriöitä, joista HKL on reklamoinut Siemensille. Yhteenvetona voidaan todeta näistä uuteen kulunvalvontajärjestelmään siirtymisen 3.12.2012 ja siitä alkaneen testijakson tähänastisista ongelmista / vioista & puutteista & liikennehäiriöistä seuraavaa:

* Vanhojen pakkopysäytyslaitteiden suojakannet irtosivat lumen aurauksen yhteydessä
* Siemensin syötti aikatauludatan virheellisesti järjestelmään
* Järjestelmä on optimoitu automaattiajoon ja sen kuljettajakäyttö poikkeaa ja on selvästi vaikeampaa kuin vanhasa järjestelmässä, tästä syystä ulkopuolisista häiriöistä toipuminen oli varsin hidasta alussa
* Matkustajainformaatiojärjestelmässä merkittäviä toiminnallisia puutteita erityisesti poikkeusliikennettä koskevassa tiedottamisessa
* Järjestelmästä ei saada tarvittavia raportteja puuttuvien kirjallisten ohjeiden vuoksi
* Asetinlaitteiden välillä kommunikaatio-ongelma, joka katkaisen junien automaattisen reitin asetuksen ja junat jäävät odottamaan liikenteenohjaajan toimenpiteitä.

Kaikki edellä mainitut häiriöt on kirjattu Projektin virhelistalle ja ilmoitettu Siemensille, osan Siemens on saanut korjattua mutta merkittävä osa on vielä työn alla.

**.**

* 1. *Matkustajainformaatiojärjestelmän viat ja puutteet*

Matkustajainformaatiojärjestelmän ongelmat / virheet ja puutteet ovat jatkuneet sekä tammi- että helmikuussa. Erityisesti on ollut ongelmia poikkeusliikenteiden ja häiriötilanteiden aikana.

HKL:n on kirjannut kaikki matkustajainformaatiojärjestelmässä havaitut viat puutelistalle ja toimittanut puutelistan Siemensille. Vikojen korjaamiseksi Siemens ja alihankkijansa Mitron ovat suorittaneet erilaisia toimenpiteitä.

HKL:n vastuuhenkilöt (Judström ja Reiman) tapasivat 13.2.2013 myös Siemensin matkustajainformaatiojärjestelmän toimituksen alihankkijan Mitronin toimitusjohtajan ja painottivat myös suoraan Mitroniille vikojen korjaamisen ja selvittämisen tärkeyttä.

HKL valmistelee parhaillaan uutta reklamaatiota Siemensille matkustajainformaatiojärjestelmässä tähän mennessä todettujen vikojen ja puutteiden johdosta.

* 1. *Vuosaaren laituriovien testikäyttöjakso*

Vuosaaren laituriovien testikäyttöjakso alkoi jo 15.2.2012 ja jatkuu edelleen 15.4.2013 saakka.

Testijakson ongelmista eri vaiheissa voidaan todeta seuraavaa:

Ovien toiminnassa on testijakson alussa ollut runsaasti ongelmia, mutta ne johtuivat testiaikana käytettävästä kauko-ohjausjärjestelmästä, jota ei lopullisessa toteutuksessa käytetä. Nämä viat korjattiin huhtikuussa 2012 vaihtamalla antenni toisen tyyppiseksi ja siirtämällä se toiseen paikkaan.

Merkittävimmät tällä hetkellä käyttöä haittaavat viat ovat ajoittainen ovien ohjauksen kommunikaatiovika ja erilaiset korroosio-ongelmat laiturirakenteissa, joiden molempien toimivia ratkaisuja ja korjaustapoja Siemens selvittää HKL:n vaatimuksesta.

* 1. *Rata-alueen baliisien asennus*

Baliisit välittävät automaattisen kulunvalvonnan tarvitsemaa paikkatietoa radalta juniin.

Siemens kokeili baliisien asennusta ulkoradalle projektin alkuvaiheessa, mutta kokeiltu asennustapa ei sallinut tavanomaista lumen aurausta radalta, vaan baliiseja vaurioitui merkittävästi. Asia korjattiin muuttamalla baliisien asennustapaa siten, että lumen auraus on mahdollista.

Rata-alueen baliisien asennus on alkanut helmikuussa 2013 ja jatkuu kesään asti.

1. *Hankinnan vika- ja puuteseuranta*

Hankinnan vika- ja puuteseurannassa on Helsingin metron tähän mennessä kirjattu yhteensä 147 aihetta, joista avoinna / ratkaisematta on vielä yhteensä 85 aihetta.

*HKL 22.3.2013*

*Luottamuksellinen katsaus Projektin vastuuhenkilöitä ja HKL:n johtokuntaa varten automaattimetroprojektin tilanteesta 3/2013*

Yrjö Judström